**Cabak Jamaika** (***Siphonorhis americana***) ialah spesies tukang dalam keluarga Caprimulgidae. Ia (atau pernah) endemik kepada Jamaika dan tidak dirakamkan sejak 1860.

Taksonomi dan sistematik
------------------------

Pemerihalan rasmi pertama tentangnya adalah oleh semulajadiwan Sweden Carl Linnaeus pada tahun 1758 dalam edisi kesepuluh *Systema Naturae* di bawah nama binomial *Caprimulgus americanus*. Ia pernah dianggap sama spesies dengan satu-satunya spesies lain yang masih hidup dalam genusnya, *Siphonorhis brewsteri*. Ia ialah ekajenis.

Pemerihalan
-----------

Ia hanya diketahui dari beberapa spesimen, yang terbaru dikumpul pada pertengahan 1800-an. Panjangnya ialah 23 hingga 25 cm (9.1 hingga 9.8 in). Bahagian atas jantannya perang-karat berjalur kehitaman. Ia berelang karat-kuning pucat pudar di tengkuknya. Dagu dan tekak atasnya karat, tekak bawahnya putih jernih, dadanya karat bersorot perang pudar sempit, dan perut serta lambungnya kuning pucat bersorot perang dan bertompok keputihan besar. Ekornya kebanyakannya perang-karat berbintik dan bersorot perang; semua kecuali bulu tengah berhujung putih. Betina mirip jantan, tetapi agak kurang karat keseluruhannya; bahagian bawahnya lebih bertompok dan hujung bulu ekornya kuning pucat. Ia lubang hidung membuluh sepanjang 2 mm yang membezakannya daripada saudara-maranya di tanah besar.

Taburan dan habitat
-------------------

Beberapa spesimennya dari kawasan yang diketahui telah dikumpulkan di sebelah selatan pulau Jamaika. Ia disifatkan sebagai jarang ditemui hingga luar biasa ditemui tempatan pada separuh pertama abad ke-19. Habitatnya ialah di sebelah selatan Jamaika termasuklah hutan batu kapur kering berketinggian rendah, hutan separa terbuka, dan kawasan terbuka.

Tingkah laku
------------

### Pemakanan

Ia diandaikan sebagai insektivor udara malaman seperti tukang lain.

### Pembiakan

Ia diandaikan bertelur di atas tanah tanpa sarang seperti tukang lain.

### Vokalisasi

Seruannya tidak diperihalkan oleh pengumpul.

Status
------

IUCN telah menilainya sebagai Terancam Genting (Mungkin Pupus). Jawatankuasa Ornitologi Antarabangsa (IOC) dan taksonomi Clements menganggapnya sudah pupus.

Rujukan
-------

1. ↑  BirdLife International (2020). "Jamaican Poorwill *Siphonorhis americana*". *Senarai Merah Spesies Terancam IUCN*. **2020**: e.T22689738A178420953. doi:10.2305/IUCN.UK.2020-3.RLTS.T22689738A178420953.en. Dicapai pada 15 October 2021.
2. ↑  Templat:GBIF
3. 1 2 3  Gill, F.; Donsker, D.; Rasmussen, P. (July 2021). "IOC World Bird List (v 11.2)". Dicapai pada July 14, 2021.
4. 1 2 3 4 5 6 7  Dreelin, A. (2020).
5. ↑  Linnaeus, C. (1758). *Systema Naturæ per regna tria naturae, secundum classes, ordines, genera, species, cum characteribus, differentiis, synonymis, locis, Volume 1* (dalam bahasa Latin) (ed. 10th). Holmiae:Laurentii Salvii. m/s. 193.
6. ↑  Peters, James Lee, penyunting (1937). *Check-list of Birds of the World. Volume 4*. Cambridge, Massachusetts: Harvard University Press. m/s. 194.
7. ↑  Fuller, Errol (1987). *Extinct Birds*. Facts On File Publications. m/s. 166-67. ISBN 0816018332.
8. ↑  Clements, J. F. T. S. Schulenberg, M. J. Iliff, S. M. Billerman, T. A. Fredericks, J. A. Gerbracht, D. Lepage, B. L. Sullivan, and C. L. Wood. 2021.

|  |  |
| --- | --- |
| Pengenalpastian takson | 
* Wd: Q1092088
* ADW: Siphonorhis\_americanus
* Avibase: 07EC934EA44A7BD0
* eBird: jampau
* Fossilworks: 371546
* GBIF: 2497000
* iNaturalist: 19655
* ITIS: 686704
* IUCN: 22689738
* Xeno-canto: Siphonorhis-americana

 |